Michelle Rodríguez

**Mayte Michelle Rodríguez** (født 1978) er en amerikansk skuespiller. Hun er kjent for sine roller i filmene *[[The Fast and the Furious]]* (2001), *[[Resident Evil (film)|Resident Evil]]* (2002) og *[[Avatar (film)|Avatar]]* (2009), i tillegg til rollen som Ana-Lucia Cortez i TV-serien *[[Lost]]*.

## Biografi
### Tidlig liv
Michelle Rodríguez ble født i Bexar County i Texas. Hennes foreldre skilte seg i 1986, og hun ble oppdratt som Jehovas vitne av sin bestemor. Hun har en rekke halvsøsken og søsken, og enkelte av dem har hun ikke engang møtt.

Rodriguez flyttet til Den dominikanske republikk med sin mor da hun var 8 år gammel, og til Puerto Rico da hun var 11. Senere flyttet hun til New Jersey. Hun sluttet på videregående da hun var 17 år (etter å ha blitt utvist fra til sammen 6 forskjellige skoler).

### Karrière
Rodriguez hadde problemer med å få skuespillerjobber da hun kom over en annonse for en ledig stilling til lavbudsjettsfilmen *[[Girlfight]]*. Hun vant over 350 andre søkere for rollen som «Diana Guzman», en problemfylt tenåring som bestemmer seg for å kanalisere ut sin aggresjon ved å bli bokser. Dette var hennes første audition. Filmen ble lansert i 2000, og Rodriguez' skuespillertalent fikk ros både blant kritikere og publikum.

Etter dette fikk Rodriguez noen bemerkelsesverdige roller i andre suksessrike filmer, inkludert *[[The Fast and the Furious]]* og *[[Resident Evil (film)|Resident Evil]]*. Fra 2005 til 2006 spilte hun den tøffe politikvinnen Ana-Lucia Cortez i TV-serien *[[Lost]]*.

I 2002 ble Michelle Rodríguez rangert på 77.-plass i *Stuff magazine*s «102 Sexiest Women in The World» og på 34.-plass i *Maxim*s «199 Sexiest Women».

#### Problemer med loven
* I mars 2002 ble Rodrituez arrestert og siktet for å ha overfalt sin kvinnelige romkompis. Siktelsen ble senere frafalt da romkompisen nektet å prøve saken i retten
* I november 2003 måtte Rodriguez møte i retten for å forsvare seg mot åtte siktelser for småkriminalitet basert på to trafikkhendelser; den 22. juli hadde hun forlatt åstedet etter en ulykke der hun traff en annen motorist, og den 4. november kjørte hun i høy fart gjennom et veikryss påvirket av alkohol. Hun hadde ikke førerkort på den tiden. I juni 2004 sa Rodriguez «Nolo contendere» i retten, og sa seg dermed villig til å ta straffen for tre av sakene, uten å erklære seg skyldig. Hun måtte i fengsel i 48 timer, utførte deretter samfunnsstraff på to av New Yorks sykehus, fullførte et tremåneders alkoholprogram, og fikk en prøvetid på tre år.
* I 2005, mens hun spilte inn *Lost* på Hawaii, ble Rodriguez vinket inn til siden av Honolulus politi flere ganger. Hun ble bøtelagt for å ha kjørt for fort minst tre ganger.
* Rodriguez og hennes medskuespiller fra *Lost*, Cynthia Watros, som kjørte i separate biler, ble begge vinket inn til siden av politiet om morgenen den 1. desember 2005 i Kailua. Ifølge politiet som arresterte dem veivet skuespillerne ut og inn av trafikken på Pali Highway mellom Kailua og Honolulu. De var begge påvirket av alkohol. Rodriguez erklærte seg «ikke skyldig» da hun ble spurt, men da dommen skulle falle erklærte hun seg «skyldig», og valgte å betale en bot på $500 og sitte fem dager i fengsel, fremfor 240 timer samfunsstraff.

## Filmografi

## Referanser


## Eksterne lenker
* 
* 
* 

### Intervjuer
* Intervju i Fuego, (sommeren 2006), MR Underground
* Intervju, (april 06), Michelle-Fans.net
* Intervju, oktober 00, BeatBoxBetty
* Intervju, 29. september 2000, CNN
* En samling klipp fra Rogriguez bakgrunn